Marks Kremans
Marks Kremans bija pedagogs un sabiedriskais darbinieks, Tukuma pilsētas galva (1899–1906). Strādāja par Tukuma pilsētas sākumskolas mācību pārzini, bija bāriņtiesas priekšsēdētājs, sanitārās komisijas priekšsēdētājs, Tukuma kārtu sapulces priekšsēdētājs. 1899. gada 17. maijā viņu ievēlēja par Tukuma pilsētas galvu. Viņa vadības laikā uzcēla pilsētas dzirnavas, paviljonu pilsētas parkā, ar jumtu segtu tirgu, atvēra vēl vienu sākumskolu, rekonstruēja lopu placi, modernizēja asenizācijas dienestu, iekārtoja veterināri epidemioloģisko laboratoriju, uzsāka pilsētas kanalizācijas sistēmas izbūvi, uzcēla jaunu lopkautuvi.